Mullasta multaan
Mullasta ylenet, mies,
 tomusta kohoat, nainen.
 Lämpöä heittää lies,
 kukkaset peittävät ties,
 neito ja nuorukainen.

 Lämpöinen on lihas, nainen,
 velloen käy veres, mies,
 lieskoja heittää lies,
 laiho lainehtivainen
 pellollas, vierellä ties.
 on elos helteisen lainen –

 vaan jyvä tuleentuvainen
 oudon sen ongelman ties:
 painava on ajan ies,
 maahan vajoat, nainen,
 hiiltävä on elon lies,
 tuhkaksi hajoat, mies.